**Педагогикалық кеңес № 4**

**07.04.2023ж.**

**Тақырыбы:** «Шығармашылық – бүкіл тіршілік көзі»

**Мақсаты:** Шығармашылық саласы бойынша балаларға берген білім мен нәтижелерді саралау.

**Күн тәртібінде қаралатын мәселелер:**

1.3 - педагогикалық кеңестің қорытындысын талдау.

2. «Дәстүрден тыс әдістер арқылы балалардың қиялы мен шығармашылық қабілеттерін дамыту».Баяндама А.Бекесова.

3. «Балабақшада музыкалық тәрбие берудің әдіс –тәсілдері» Мәлімдеме К.Рсалиева.

4.Ағымдағы мәселелер.

5. Педагогикалық шешімнің қорытындысы.

**Педагогикалық кеңес № 3**

**Тақырыбы:** «Жарты жылдық жұмыстың қорытындысы»

**Күн тәртібінде қаралатын мәселелер:**

1. 2-педагогикалық кеңестің қорытындысын талдау

2. І жарты жылдықтағы аралық мониторинг қорытындысы

3. «Қиын отбасындағы бала психологиясы» Баяндама. Ш.Ибраева

4 .Педагогтар мен тәрбиешілердің жарты жылдық есебі

5. Ерекше білім беруді қажет ететін балалармен жүргізілген жұмыстар нәтижесі. Н.Жариева.

6. Ағымдағы мәселелер

7. Педагогикалық шешімнің қорытындысы

**«БОРАНҚҰЛ» БӨБЕКЖАЙЫ» ЖБҚ МКҚК ПЕДАГОГИКАЛЫҚ**

**КЕҢЕСІНІҢ ОТЫРЫСЫ**

27.01.2023 ж.  **ХАТТАМА № 3**

**Қатысқаны: 20 Қатыспағаны: 3**

**Тақырыбы:** «Жарты жылдық жұмыстың қорытындысы»

**Күн тәртібінде қаралатын мәселелер:**

1. 2-педагогикалық кеңестің қорытындысын талдау

2. І- жарты жылдықтағы аралық мониторинг қорытындысы

3. «Қиын отбасындағы бала психологиясы» Баяндама. Ш.Ибраева

4 .Педагогтар мен тәрбиешілердің жарты жылдық есебі

5. Ерекше білім беруді қажет ететін балалармен жүргізілген жұмыстар нәтижесі. Н.Жариева.

6. Ағымдағы мәселелер

7. Педагогикалық шешімнің қорытындысы

**І Тыңдалды:**

Күн тәртібінің бірінші мәселесі бойынша 2-ші педагогикалық кеңестің шешімі бойынша жасалған жұмыстардың қорытындысын талдау.

Директор: -Мамандар топпен жұмыс жасай ма?

-Құрылған кестеден тыс уақытта балалармен жұмыс жүргізіледі ме?

Педагогтер жеке-жеке жұмыстары туралы айтып шықты. Сұрақтарға жауап берді.

**ІІ Тыңдалды:**

Күн тәртібінің екінші мәселесі бойынша І- жарты жылдықтағы аралық мониторинг қорытындысы туралы сапа нәтижесін әдіскер А.Кыдырбаева таныстырып, жеке-жеке топтардың көрсеткіштеріне тоқталды. Мониторинг бойынша балалардың деңгейлерінің нәтижесін пайыз бойынша есептеп, салыстырмалы түрде қорытынды жасады. Тыңдаушылар тарапынан сұрақтар қойылған жоқ.

**ІІІ Тыңдалды:**

Күн тәртібінің үшінші мәселесі бойынша «Қиын отбасындағы бала психологиясы» тақырыбында психолог Ш.Ибраева баяндама жасап, слайд арқылы түсіндірме жасады. Бейне жазба бойынша тақырыпты ашты. Отбасы түрлеріне тоқталып , жеке-жеке түсінік берді. Қиын балалармен жұмыс жасау жолдары- балаларға ілтипатпен қарау және оның жақсы қасиеттерін айтып отыру керектігін атады. Әр отбасыда шыққан балалар туралы тоқталды. Баяндамашыға сұрақтар қойылды:

С.Кусайнова: Менің тобымда Айбар есімді бала үнемі таңертең жылап келеді. Ол не себепті?

Директор: Бөбекжайда қиын бала бар ма? Олармен қандай жұмыстар жүргізесің?

Қойылған сұрақтарға психолог жауап берді.

**ІV Тыңдалды:**

Күн тәртібінің төртінші мәселесі бойынша «Ерекше білім беруді қажет ететін балалармен жүргізген жұмыстар нәтижесі» тақырыбында дефектолог-логопед маманы Н.Жариева жұмысы туралы мәлімет жасады. Бөбекжайда тәрбиеленетін 165 баланың ішінде ерекше білім беруді қажет ететін балалар саны 12. Қойылған диагноздары ОНР ІІ-ІІІ деңгейлер. Яғни, сөйлеу жағынан қиындық тудырады, жәй дамиды. Күннің І-ші және ІІ-ші жартысында кесте бойынша балалармен жұмыс жүргіземін. Қыркүйектің басынан осы балалармен жұмыс жүргізіп келемін. Қазіргі таңда балалар жақсы нәтиже беріп келеді. Түстерді ажыратып, пішіндерді атап, өз беттерінше конструктордан бейнелер құрастырып үйренді. Сурет бойынша әңгімелей алады. Бұл үлкен жетістік деп білемін. Баламен жеке-жеке жұмыс жасау жақсы нәтиже береді. Олардың тіліне де құралдарды қолданып массаж жасаймын. Массаж қажетті көмекші құрал болып табылады. Барынша балалармен тығыз байланысты жұмыстанып жатырмын. Алдағы уақытта да жақсы жетістігім көбейіп, нәтижем жоғары деңгейде болады деп сенемін.

Тыңдаушылар тарапынан сұрақтар қойылған жоқ.

**V Тыңдалды:**

Күн тәртібінің бесінші мәселесі бойынша педагогтар мен тәрбиешілердің І-жарты жылдық есебін тыңдау. Барлық топ тәрбиешілері жарты жылдағы жасаған жұмыстары туралы қағаз жүзінде және ауызша айтып берді. Балалармен жүргізілген жұмыстары туралы баяндады. Күнтізбе бойынша мерекелік шараларды дайындықпен өткізетіндігін және жоспар бойынша белгіленген ашық оқу іс-әрекеттерін өткізетіндерін баяндады. Балабақшада топаралық сайытарға тәрбиеленушілерін жиі-жиі қатыстырып жүретіндерін де айта кетті. Хат бойынша келген қашықтықтан ұйымдастырылған байқауларға қатысқан балалар жүлделі орындарға ие болғанын атап өтті. Ата-аналар жиналысын жиі ұйымдастырып, олармен тығыз байланыс жасайтынын тілге тиек етті. Топтағы ерекше білім беруді қажет ететін балалармен жұмыс жасауда қазіргі нәтижесінің ерекше өзгергенін хабарлады.

Тыңдауцшылар тарапынан тәрбиешілерге сұрақтар қойылған жоқ.

**VІ Тыңдалды:**

Күн тәртібінің алтыншы мәселесі бойынша ағымдағы мәселелер.

-Балалардың бөбекжайға қатысы

-Ата-аналар жарнасы

-Педагогтер бірдей формамен жүруді ұйымдастыру

«Боранқұл» бөбекжайы» ЖБҚ МКҚК-сы күн тәртібі бойынша қаралған мәселелерді қорыта келе қаулы етеді.

**Қаулы:**

1. Бөбекжайдағы қиын балалармен жеке жұмыстар жүргізілсін. Тренинг көп берілсін.

2 .Дене шынықтыру мамандарына спорттық шараларды айына өткізу тапсырылсын.

3. Балалардың қатысы мен жарнасы қадағалансын.

**Отырыс төрайымы: С.Динбаева**

**Хатшы: А.Кыдырбаева**